Document ID: 32008R0358

KOMISSION ASETUS (EY) N:o 358/2008,
annettu 22 päivänä huhtikuuta 2008,
toimenpiteistä ilmailun turvaamista koskevien yhteisten perusvaatimusten täytäntöönpanemiseksi annetun asetuksen (EY) N:o 622/2003 muuttamisesta
(ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisistä siviili-ilmailun turvaamista koskevista säännöistä 16 päivänä joulukuuta 2002 annetun Euroopan parlamentin ja neuvoston asetuksen (EY) N:o 2320/2002 (1) ja erityisesti sen 4 artiklan 2 kohdan,
sekä katsoo seuraavaa:
(1)
Asetuksen (EY) N:o 2320/2002 4 artiklan 2 kohdan nojalla komission on tarvittaessa vahvistettava toimenpiteet ilmailun turvatoimenpiteitä koskevien yhteisten perusvaatimusten täytäntöönpanemiseksi kaikkialla yhteisössä. Ensimmäinen säädös, jossa tällaisista toimenpiteistä säädetään, on toimenpiteistä ilmailun turvaamista koskevien yhteisten perusvaatimusten täytäntöönpanemiseksi 4 päivänä huhtikuuta 2003 annettu komission asetus (EY) N:o 622/2003 (2).
(2)
Asetuksessa (EY) N:o 622/2003 säädettyjä toimenpiteitä olisi tarkasteltava uudelleen teknisen kehityksen, lentoasemille aiheutuvien toiminnallisten seurausten ja matkustajiin kohdistuvan vaikutuksen perusteella. Jatkotutkimuksista on käynyt ilmi, etteivät käsimatkatavaran kokoa koskevien sääntöjen tuomat edut olisi suuremmat kuin lentoasemille aiheutuvat toiminnalliset seuraukset ja matkustajiin kohdistuvat vaikutukset. Sen vuoksi tämä sääntö, jota oli määrä soveltaa 6 päivästä toukokuuta 2008, olisi poistettava.
(3)
Asetusta (EY) N:o 622/2003 olisi muutettava.
(4)
Tässä asetuksessa säädetyt toimenpiteet ovat siviili-ilmailun turvaamista käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetuksen (EY) N:o 622/2003 liite tämän asetuksen liitteen mukaisesti.
2 artikla
Tämä asetus tulee voimaan 5 päivänä toukokuuta 2008.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 22 päivänä huhtikuuta 2008.

Labels: 7
8
15